S-771/2023

Mál þetta, sem dómtekið var 17. ágúst sl., er höfðað með ákæru útgefinni af lögreglustjóranum á Suðurnesjum 16. mars 2023 á hendur A-x-x A-x-x, kt. 000000-0000, [...];

,, fyrir umferðarlagabrot, með því að hafa, mánudaginn 13. febrúar 2023, ekið bifreiðinni [...], á Reykjanesbraut, við Grænás, Reykjanesbæ, á 90 km/klst. hraða, að teknu tilliti til vikmarka, þar sem leyfður hámarkshraði var 70 km/klst og sviptur ökuréttindum.

Telst þessi háttsemi ákærða varða við 3. mgr. 37. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Í fyrirkalli, sem var gefið út 23. mars 2023 og birt ákærða 20. apríl s. á., var tekið fram að sækti ákærði ekki þing mætti hann búast við því að fjarvist hans yrði metin til jafns við það að hannviðurkenndi að hafa framið brot þau sem hannværi ákærðurfyrir og að dómur yrði lagður á málið að honum fjarstöddum. Ákærði óskaði eftir því við birtingu fyrirkalls að dómari málsins tilnefndi og skipaði honum verjanda og skipaði aðstoðarmaður dómara Þ-kk-ef Þ-kk-ef lögmann verjanda ákærða við þingfestingu málsins. Skipaður verjandi óskaði eftir því að meðferð málsins yrði frestað vegna dvalar ákærða erlendis og var málinu frestað fyrst til 10. maí, 30. maí og loks til 17. ágúst sl. samkvæmt beiðni ákærða. Skipaður verjandi upplýsti dóminn um það í tölvupósti fyrir það þinghald að ákærði óskaði ekkieftir að halda uppi vörnum í málinu og vildi að málið yrði dæmt að honum fjarstöddum. Ákærði sótti ekki þing við fyrirtöku málsins 17. ágústsl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...]. Samkvæmt sakavottorði ákærða gekkst hann undir sektargerð hjá lögreglu 27. febrúar 2014 til greiðslu 205.000 króna sektar og sviptingar ökuréttar í 24 mánuði m. a. fyrir akstur undir áhrifum ávana- og fíkniefna. Ákærði hlaut 30 daga fangelsi með dómi 8. nóvember 2017 fyrir akstur undir áhrifum ávana- og fíkniefna og akstur sviptur ökurétti. Ákærði gekkst undir tvær sektargerðir hjá lögreglu 13. janúar 2020 fyrir akstur sviptur ökurétti til greiðslu samtals 400.000 króna. Loks hlaut ákærði 30 daga fangelsi með dómi 14. mars 2023 fyrir akstur sviptur ökurétti í þriðja sinn.

Brot ákærða nú, var framið fyrir dóm 14. mars sl. Með vísan til 78. gr. almennra hegningarlaga nr. 19/1940 ber því nú að dæma honum hegningarauka vegna þess brots, er samsvarar þeirri þyngingu refsingarinnar sem kynni að hafa orðið ef dæmt hefði verið um bæði brotin í því máli.

Þykir refsing ákærða nú hæfilega ákveðin 15 daga fangelsi.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað sem er þóknun skipaðs verjanda ákærða Þ-kk-ef Þ-kk-ef lögmanns 15 0.660 krónur að meðtöldum virðisaukaskatti.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, A-x-x A-x-x fangelsi í 15 daga.

Ákærði greiði 150.660 krónur í sakarkostnað sem er þóknun skipaðs verjanda hans, Þ-kk-ef Þ-kk-ef lögmanns að meðtöldum virðisaukaskatti.

E-kvk-nf B-kvk-nf Á-kvk-nf